Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 80/14/5505	Liptovský Mikuláš, 15.7.2015
EEČ : 2-39-221-2015

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.6.2014, spisová značka 1 Pv 80/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ktoré bolo vedené pre skutok, že dňa 15. 01. 2014 o 11.40 hod. na Základnej škole v Bobrovci, okres XXXXX bola v zmysle § 89 ods. 1 Trestného poriadku za prítomnosti riaditeľky Základnej škody v Bobrovci XXXXX vyzvaná príslušníkmi PZ na vydanie veci, a to omamných a psychotropných látok, pričom obvinená po tejto výzve vydala poskladaný papier, v ktorom sa nachádzalo 0,58 g rastliny rodu Cannabis - konopa a rastliny z rodu Nicotiana - tabak, ktoré obsahovali minimálne 30 mg  látok kanabinoidného typu -  THC, ktoré množstvo zodpovedá minimálne jednej obvykle jednorazovej dávke drogy, pričom rastliny rodu Cannabis - konopa sú uvedené v I. skupine omamných látok v zozname omamných a psychotropných látok, ktorý tvorí prílohu č. 1 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov.

Uznesením prokurátora Okresnej prokuratúry XXXXX zo dňa 4.6.2014, spisová značka 1 Pv 80/14/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Dňa 04. 06. 2014  uznesením sp. zn. 1 Pv 80/14  podľa § 216 ods. 1 Trestného poriadku bolo podmienečne zastavené trestné stíhanie vedené proti XXXXX, stíhanej za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona, a súčasne jej bola  podľa § 216 ods. 2 Trestného poriadku určená  skúšobná doba v  trvaní 12 mesiacov.  
	Uznesenie nadobudlo právoplatnosť dňa 17. 06. 2014.  Vzhľadom na  skutočnosť,  že  skúšobná  doba dňa 17. 06. 2015 uplynula,  vyžiadal som   si na XXXXX, správu z Obvodného úradu, odboru všeobecnej  vnútornej správy v Liptovskom Mikuláši a odpis z registra trestov. Z týchto správ som zistil, že  obvinená v registri trestov nemá  žiadne údaje o tom, že by bola počas skúšobnej doby podmienečného  zastavenia trestného stíhania  odsúdená,  nebol  prejednávaná ani v priestupkovom konaní.  Z týchto dôvodov  mám za to, že  obvinená XXXXX sa  počas skúšobnej doby podmienečného zastavenia trestného stíhania  osvedčila, nakoľko viedla  v tejto dobe  riadny život.
	Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor